Lolland-Falsters Stifts-Tidende, 1841-10-30
Ved Landsbyen Gohlis, i Nærheden af Leipzig, en nylig skeet et af de afskyeligste Mordforsøg, man længe har hørt om: En Bogbindersvend, Søn af en agtet Embedsmand i Altenborg, fulgte en Aften sin svangre Kiæreste, der havde været inde i Byen til Messe, hjem; men bibragte hende underveis et dybt Snit over Halsen med en Barbeerkniv, hvorpaa han styrtede hende kneblet i en dyb Vand grovt. Til Lykke var kun Spiseroret bleven overskaaret; men mærkeligt er det, at hun, uagtet et meget betydeligt Blodtab, og uagtet hun havde lig i Vand hele Natten, alligevel var levende endnu, da Folk næste Morgen passerede denne meget befarne Vei. Skrige kunde hun ikke; det eneste Livstegn, hun kunde give fra sig, var altsaa at række en Haand i Veiret. Efterat være indbragt til God lis, havde hun endnu saa megen Kraft, at hun paa en hende rakt Skrivertavle kunde optegne hvad dervar hændet hende, tilligemed Morderens Navn. Den 4de de er hun i Jacobs=Hospitalet i Leipzig bleven forløst med et 4 Maaneder gammelt Foster, og Lægerne, som behandle hende, mene, at hendes mærkværdige kraftige Natur vil seire over en Mishandling, der, især under saadanne Omstændigheder hos Andre maatte have været absolut dødelig. Morderen blev allerede Morgenen efter Udaaden arresteret, i det Øieblik han stod i Begreb med at ville kjøre til Altenborg. Litteratur. Fra Pressen vil om meget kort Tid udgaae et originalt Skrift, der vil afhjælpe et længe følt, stort Savn i vort Landbofag. Siden salig Høegh berigede denne Green af Litteraturen med sin populaire Anviisning til et velordnet Agerbrug, der for sin Tid var et sandt Mesterværk, er der ikke fremkommet noget betydeligt Arbeide i denne Retning; de landoeconomiske Skribenter have saa godt som indskrænket deres Virksomhed til Brudstykker, for største Deelen Oversættelser, leverede i Tidsskrifter og Blade, der, hvor fortjenstlige disse end kunne være, dog sjeldent ere faldne Menigmand ihænde, og af hvilke der desaarsag heller ikke vil være sporet synderligt Gavn i Bondestandens Jordbrug. Med jo flere og friere Kræfter Bonden, efter Hoveriets Afløsning og de offentlige Naturalpræstationers Forvandling til Penge, kan arbeide til Agriculturens Fremme, desto vigtigere er det blevet, at Bonden kan finde en let tilgængelig Veiledning for sin Virksomhed. J Betragtning heraf udsatte Sorø Amts landoeconomiske Selskab for nogle Aar siden en Præmie paa 300 Rbd. Sølv for en hensigtssvarende Omarbeidelse af Høeghs Anviisning, lempet efter det Culturtrin, til hvilket Agerbruget siden denne Forfatters Tid er blevet hævet, og en Comitee, bestaaende af Godseier, Etatsraad Neergaard til Gunderslevholm, Jnspecteur ved Sorø Academies Jordegodser, Justitsraad Povelsen og Amtsprovst Flemmer, Sognepræst i Alsted, blev valgt til at bedømme de indkomne Arbeider. – Af disse Arbeider fandtes imidlertid ingen fyldestgjørende efter Opgaven; hvorimod et originalt Arbeide tildrog sig Comiteens Opmærksomhed i den Grad, at den fandt sig foranlediget til at udvirke Selskabets Understøttelse til dets Trykning, forsaavidt Forfatteren maatte findes villig til i nogle Puncter, nærmere at udvikle og tildeels at forandre Arbeidet efter Comiteens Anskuelser. Saaledes vil nu et Skrift i Landbofaget fremkomme, af hvilket vi ere berettigede til at vente noget særdeles, efterat det har vundet en saa sagkyndig Comitees Bifald og Deeltagelse. Skriftet indeholder i enhver Green af Landhuusholdningen Anviisninger, som støtte sig til en prøvet Erfaring; det ledsages af Tegninger i Steentryk saavel som af Overslag til Bønderbygningers hensigtssvarende Jndretning. Der er tillige sørget for, at dette Skrift vil kunne leveres til en meget lav Priis, og det er derfor at haabe, at dette Værk, som enhver Bonde bør besidde, vil finde en almindelig Udbredelse blandt Fædrelandets Jordbrugere, og vinde Jndflydelse paa disses Virksomhed. – Vi have endnu at tilføie, at Skriftet er forfattet af Hr. Pastor Jensen, Sognepræst til Roerup og Glim Menigheder i Sjælland. (Dagen.)